Diari Oficial de la Generalitat Valenciana


Sumari del DOGV 6509, del 28-04-2011 (2011/4799)

RESOLUCIÓ de 14 d'abril de 2011, del director gerent de l'Agència Valenciana de Salut de la Conselleria de Sanitat, per la qual concedeix les subvencions per a l'adequació, la reforma o la construcció de consultoris auxiliars d'atenció primària a la Comunitat Valenciana en 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6509

Data del DOGV
:   28-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4799


Data del document
:   14-04-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'abril de 2011, del director gerent de l'Agència Valenciana de Salut de la Conselleria de Sanitat, per la qual concedeix les subvencions per a l'adequació, la reforma o la construcció de consultoris auxiliars d'atenció primària a la Comunitat Valenciana en 2011.  
  
  
 [2011/4799]  
Antecedents de fet  
Primer. Mitjançant la Resolució de 23 de desembre de 2010, del director gerent de l'Agència Valenciana de Salut de la Conselleria de Sanitat, es convoquen ajudes per a l'adequació, reforma o construcció de consultoris auxiliars d'atenció primària de la Comunitat Valenciana per a l'exercici 2011 (DOCV núm. 6430, de 03.01.2011).  
Mitjançant l'Orde 6/2010, de 6 de maig, de la Conselleria de Sanitat, es van establir les bases reguladores per a l'adequació, la reforma o la construcció de consultoris auxiliars d'atenció primària a la Comunitat Valenciana (DOCV núm. 6271, de 20.05.2010). La disposició addicional segona especifica que les bases s'apliquen en convocatòries successives.  
Segon. El títol I de l'Orde 6/2010 establix les actuacions subvencionables i els requisits per a ser beneficiaris d'estes ajudes.  
  
Tercer. El títol II de l'Orde 6/2010 establix, en l'article 8, el procediment de concessió de les ajudes i els criteris de valoració:  
1) El procediment de concessió de subvencions regulades en l'orde és, d'acord amb el que establix l'article 22 de la Llei General de Subvencions, el de concurrència competitiva, regulat en el capítol II del títol I de la llei esmentada. Per a això es crea la comissió de valoració, presidida pel director general de Recursos Econòmics.  
2) La comissió analitza els expedients remesos i proposa a la Gerència de l'Agència Valenciana de Salut, com a òrgan competent per a la concessió de les ajudes, la llista d'ajuntaments beneficiaris ordenada segons els criteris establits en l'annex II de l'orde, amb el límit del crèdit existent.  
Quart. Ben analitzades i avaluades les sol·licituds presentades a la Resolució de 23 de desembre de 2010, del director gerent de l'Agència Valenciana de Salut, la comissió de valoració eleva al director gerent de l'Agència Valenciana de Salut l'acta en què figura la proposta de concessió d'ajudes, conté la llista ordenada dels ajuntaments admesos perquè complixen els requisits, segons la puntuació obtinguda aplicant els criteris de valoració i també la llista d'ajuntaments les sol·licituds dels qual han sigut excloses i les causes d'estes exclusions.  
  
  
Fonaments de dret  
Primer. En compliment del que disposa la Llei 38/2003, de 17 de novembre, General de Subvencions, que en l'article 18 establix que els òrgans administratius concedents han de publicar en el diari oficial les subvencions concedides amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció.  
Segon. Segons el que preveu l'Orde 6/2010, de 6 de maig, de la Conselleria de Sanitat, per la qual s'establixen les bases reguladores i es convoquen les ajudes per a l'adequació, la reforma o la construcció de consultoris auxiliars d'atenció primària a la Comunitat Valenciana.  
Tercer. Segons el que establixen els articles 31, 32 i 68, de la Llei del Consell, i el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Sanitat, resolc:  
  
Primer  
Concedir les ajudes per a finançar els projectes d'adequació, reforma o construcció de consultoris auxiliars d'atenció primària a la Comunitat Valenciana, allistades en l'annex I, per un import total d'un milió sis-cents cinquanta-nou mil set-cents euros amb seixanta-sis cèntims (1.659.700,66 €), per a l'exercici de 2011 i un milió sis-cents onze mil, set-cents quinze euros amb noranta-huit cèntims (1.611.715,98 €), per a l'exercici de 2012, als beneficiaris i pels imports i terminis d'execució que es detallen en l'annex I.  
Segon  
Denegar les subvencions als sol·licitants que figuren en l'annex II i excloure els sol·licitants que figuren en els annexos III i IV, per les causes que s'indiquen en cada cas.  
  
Tercer  
Les obres subvencionades s'han d'iniciar i executar segons el que establixen apartat 1 de l'article 12 i l'article 13 de l'Orde 6/2010, i en el termini indicat en l'annex I.  
  
Quart  
L'abonament de les ajudes es fa a càrrec de l'aplicació pressupostària 74.09.92.3967.679.37.4, codi de línia T7466, i segons el que preveu l'article 2 de la Resolució de 23 de desembre de 2010.  
  
Cinqué  
Els beneficiaris han de complir les obligacions establides en article 11 de l'Orde 6/2010.  
  
Sisé  
L'incompliment dels requisits, les condicions i les obligacions imposats als beneficiaris en l'Orde 6/2010 comporta el reintegrament de les quantitats percebudes o la minoració d'acord amb el que establix l'article 16 de l'orde.  
  
Contra esta resolució, que esgota la via administrativa, pot interposar-s'hi un recurs potestatiu de reposició davant el conseller de Sanitat, en el termini d'un mes, comptador des de l'endemà de la notificació, d'acord amb el que establixen els articles 116 i 117 de la Llei 30/1992, o bé un recurs contenciós administratiu davant del jutjat competent, en el termini de dos mesos comptador des de l'endemà de la notificació de la resolució de concessió, d'acord amb el que preveuen l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediments Administratiu Comú; tot això sense perjuí de la possibilitat que les persones interessades puguen interposar-ne qualsevol altre que consideren pertinent.  
  
  
València, 14 d'abril de 2011.- El director gerent de l'Agència Valenciana de la Salut: Luis Rosado Bretón.  
ANNEX I  
  
Llista d'ajuntaments beneficiaris de les ajudes  
  
  
  
  
ANNEX II  
  
Llista de sol·licituds denegades per haver aconseguit una menor puntuació i no haver aconseguit assignació pressupostària  
  
  
  
  
ANNEX III  
  
Llista de sol·licituds excloses perquè no complixen les condicions de la convocatòria  
  
  
  
(\*) No: les sol·licituds presentades no acrediten el compliment del que especifica l'article indicat de l'Orde 6/2010.  
  
  
  
Annex IV  
  
Llista de sol·licituds excloses perquè s'han presentat fora de termini  
  
  
  
  
  
  
\* \* \* \* \* \* \*  
  
  
ANEXO I  
  
Relacion de ayuntamientos beneficiarios de las ayudas  
  
  
  
  
ANEXO II  
  
Relacion de solicitudes denegadas por haber alcanzado una menor puntuación y no haber alcanzado asignación presupuestaria  
  
  
  
  
ANEXO III  
  
Relacion de solicitudes excluidas por no cumplir con las condiciones de la convocatoria  
  
  
  
(\*) No = Las solicitudes presentadas no acreditan el cumplimiento de lo especificado en el artículo indicado de la Orden 6/2010.  
  
  
ANEXO IV  
  
Relacion de solicitudes excluidas por presentación fuera de plazo  
  
